Februarie 2016 – Rusplekkies op my Geloofspad
Februarie 15, 2016 Februarie 15, 2016 Tommy & Mari Lessing Gebed, Geloof, Lering, Uncategorized
Vir sommige mense hou die hele geloofsproses op wanneer hulle "amen" sê op hulle gebed. Hulle vra, God staan gereed om te gee, maar hulle kom nooit op die punt om te ontvang nie. Hulle bly net smeek en bid. Na verloop van tyd word hulle moedeloos en sê dat gebed nie vir hulle werk nie. Hoe weet ek dat ek ontvang het?
Februarie 7, 2016 Februarie 7, 2016 Tommy & Mari Lessing Geloof, Lering, Preke, Uncategorized
Gilbert Stuart was 'n beroemde skilder wat bekend was vir die helder kleure wat hy gebruik het wanneer hy skilder. Eendag het Benjamin West, 'n mede skilder wat ook beroemd was, met sy studente gesels oor Gilbert Staurt. "Dit help nie om Stuart se verf te steel nie." het hy gesê. "As jy soos Stuart wil skilder, moet jy sy oë steel!" Dit is dieselfde wanneer ons so hard probeer om soos Jesus te lewe, maar dit nie regkry nie. Ons kan nie die helder kleure waarmee Hy gelewe het, na-aap en dink dit gaan werk nie. Om soos Jesus te lewe, het ons Sy aard en Sy natuur binne ons nodig, sodat ons soos Hy kan sien en dink. Sonder die Heilige Gees hier binne kan ons nie soos Christus daar buite lewe nie.
Februarie 1, 2016 Tommy & Mari Lessing Geloof, Lering, Uncategorized
Die evangelis John Paton was baie jare gelede 'n sendeling op die Hebrides eilande. Dit word vertel dat hy begin het om die Bybel in die plaaslike dialek te vertaal, maar hy kon net nie die regte woord vind om 'geloof' te beskryf nie. Eendag was hy op 'n jagtog saam met sommige van dorpie se inwoners. Hulle het 'n groot bok gejag en dit moeitevol met die bergpaadjie af na die dorpie toe gesleep. By die huis aangekom het die jagters hulle op sommige van die dekstoele op die stoel uitgestrek. Een jagter het uitgeroep, 'Sjoe, dit is lekker om jouself hier uit te strek en te rus!' John Paton het dadelik opgespring en die man se woorde neergeskryf. In sy finale vertaling van die Nuwe Testament was dit die woord wat hy gebruik het om die idee van vertroue en geloof oor te dra: "Strek jouself uit op die Here Jesus Christus en jy sal gered word…" Hand 16:31